
मोनसे गोजान खारनाय 


खामसालिआव दाउआंनि उवां उवां गाबनायाव आं सिरि मोनो, जायजों आबौवा मिथिनो 
हायोदि फुंनि जामुंनि सम जाबाय। बे समाव आं एमआव उन्दुनानै फैलाव अखोरांखौ 
नायदावबाय थादोंमोन। फुंनि सानदुँङा अबोला इनजुराव नांफैनो हमबायमोन। बेखौथ' 
आं मिथिखागौमोनदि, दिनै सानआ एंगारनो हायै सान आरो जेरै सोराङा ननि खथायाव 
नांफैयो अब्ला दाउआंआ गावनि उवां उवाँ गाबनायखौ दोनथ'यो आरो आं गोसो 
खाड़ोदि दिनै जर 'खायै खारनाय जागोन। 

आं एमनिफ्राय सिखारनानै बायजोआव फैबाय। बिनि उनाव आं फिसा फिसा 
गब्लं गोनां लेखा बिलाइनि बाकसुखौ आलमारिनिफ्राय दिहुन्नानै लायो आरो महाराणीआ 
मोजाङै दङना गैया थाखोनखौ खेवनानै नायहरनायसै। 

थामहिनबा महाराणीआ औवानि बैसाङाव उन्दुनानै दङमोन। आबौजों आंजों 
बिखौ मैखोमै खारनाय बादायलायनायनि थाखाय साखा-फारा जानो फोरोंदोंमोन। 
बेखायनो बियो उन्दुनानै दङमोन, मानोना बिहा मोनथाइ दङमोन। आं बिखौ फोजायाखैमोन । 
बाकसुखौ जोख्लोबनानै आं उनर्थिजायनि दरजाजों आंखारलांनायसै। बै फुंनि समाव 
आंहा फरायसालिआव थांनांगौमोन आरो आंखौ हाथाइ खाथिनि सोरखारि पार्कआव 
बेरायनायखौ आबैआ दा नुथों सान्नानै दङमोन। बियो बेबादि मैखोम खारनायखौ 
साबजा थारामोन। 

जेब्ला आं बिबार बारियाव स हैयो सान्दुंनि दुंनायजों बिलाइआव नांनानै थानाय 
निहिरआ रानलांनो हमबायमोन आरो आंनि आथि सिङाव गुसु एबा गुरे गांसो दङमोन। 
बिबार बारिनि (पार्क) खना फारसे माखासे सँग्रासा आरो सिख्लासा थुबुरै गसंनानै 
दङमोन। बिसोर जोबोर मिनि खुसियै रायज्लाय गासिनो दङमोन। बिसोरनि गेजेराव 
सानैसो गथ'आ आंखौबो खारनायाव बाहागो लानो थिनदोंमोन। बिसोरनि गेजेराव 
जिथाम बोसोर बैसोनि गुफुं रनबीर मुंनि गथ'बो दंफायोमोन। जाय गथ'आ गावहानो 
फोथायनाय दंसो गारोमोन आरो बियो गुरै आखुनिमोन। 


रनबिरनि गोसोम गोसोम गाबनि रायन' बिफांआ बयनिबो थाखाय मुहिथावमोन। बे 
बिफांनि खर'आ गावनि बिगोमानि बायदि गेदेरथारमोन। बिनि मुङा ब्लेक प्रिन्समोन। 
अनिलनि बिफांनि महरा सरासन्स्रा फिसामोन नाथाय बिनि गुसथिनि दारिया जोबोर 
गोलावमोन। आंहा गोनो गोथो जानायसैदि बियो बिफां जौलैनि नङा नाथाय खोमोन 
गोनां जुनार फोलेरनि बादिसो आरो जायखो रोखोमसे फिसा एम्फौ मुसा होन्नाने 
बुङोमोन। 
बेवहाय गुबुन गुबुन बादायारिफोरबो दंबावयोमोन। नाथाय बिसोरखौ रावखौबो 
देरहागोन बायदिखौनो नुवाखैमोन। बयनिबो नोजोरा ब्लेक प्रिन्स, मुसा आरो आंनि 
महाराणीनि सायाव दंमोन। जाय महोराणीआ दासिमबो आफेल फिथाइनि बेगर सिङावसो 
अन्दुनानै दङमोन। बिसोर फैसा खुसरा आरो कासनि थुखा लानानै सिरि सिरियै 
_ बादायखोमा लायगासिनो दंमोन। देरहागिरिआ मोनगोन बान्थाखौ दिनथिखानानै दोनदोंमोन। 
` | | बियो मोनसे गिलुबालु गेदेर बिफांमोन आरो देरहागिरिआ बिखौ गाजा गोमजायै जोलै बांहोनो 
१ | हागोमोन। 


अनिलनि जाथोसे फिसा एमफौ मुसाआ गावनि बाकसुनिफ्राय ओंखारनानै 
खारलांबाय। बेवहाय बिहा जिंगासिनो गोनां जाबाय। बियो गांसो सिङाव एरसोनानै 
थादोंमोनब्लाबो नाथाय उनाव हमजाफिनो आरो बिनि उनाव बिखौ वाकसुआव सोनानै 
दोनफिननायसै। 

खारनायनि लामाया जानोहागौ 6 फुट गोलावमोन । लामाया 6 इनसि गुवारमोन 
साखाथि फाखाथि कार्डबर्डनि बाथामफिसा लागायनाय जादोंमोन जाहाथे बादायगिरिफोरा 
सिगां एबा उनथि जायल' खारनो हायो। खारनायनि सिगां बिसोरखौ कार्डबर्डन आफाङाव 
थाहोनाय जादोंमोन आरो जेबोला खारनाया जागायजेनो अब्ला बर्डखौ बिसोरनि उनाव 
दोननाय जानांगौमोन। गुफुर-गोथां पायजामा गान्नाय सासे शिख दोहोरोमारी सेंग्रासाया 
बेखेवगरिनि बिबानखौ लादोंमोन आरो दावराव-दावसिया जोबागौमानि रेफारि सुबाय 
थायो आरो नेम-खानथिफोरखौ बुंथिनानै होयो । खारनाय समाव बिफांखौ दांनो मोनामोन। 
बिसोरखौ उनथि जायनिफ्राय नारखोनोबो मोनामोन आरो खानाबादि नुनानैबो नुयैबादि 
खालामनोबो मोनामोन। खुगाजोंल' बाखोनायनानै बिसोरनि गोसोखौ दुंखांहोनो हानायमोन । 

जाथोसे फिसा एमफौ मुसा आरो ब्लेक-प्रिन्सआ खारनो थाखाय थाक-थियारि 
जाबायमोन, नाथाय महाराणीआ आपेलनि बेगर सिंनिफ्राय ओंखारनोनो लुबैथाराखैमोन । 
बिखौ आं बै जायगानिफ्राय दैखांनानै लाबोनो गोनाँ जाबाय आरो बिदिनो खारनायनि बै 
सारियाव दोनफैनो गोनां जाबाय। मुसा दारिआ गावजों बादयगिरिनि आथिङाव नांथानानै 
थानायसै। बिनिफ्राय आरो गोबाव जाबावनायसै। नाथाय बिखौ थाबैनो बोखारनानै 
गाव-गावनि जायगायाव थाहोफिननाय जाबाय। खारनाया जागायनोसैमोन। 

अनिलआ उलथाफारसे गिदिंनानै ज'नानै दंमोन आरो जोबोर गोमजोर आरो 
गोसो होथाबनानै मुसाखौ नायलाय आरो जोबथा सिमाखौ नायहरलाय खालामबाय 
थादोंमोन। रनबीरआ हानथु खेरायनानै दद्रयै नायबाय थादोंमोन। नायगिरिफ्रा गोसो गुद 
गुद मोननानै सिरियै दङमोन। रेफारिखौ सुनानै होनाय जाबाय आरो खारनायखौ 
जागायजेनबाय। मुसा आरो ब्लेक प्रिन्सआ खारनो हमबाय नाथाय महाराणीआ दासिमबो 
बिन्दो सिमायावनो दङमोन। जानोहागौ बियो सान्दोंमोन दि बिनि आपेलनि बेगरआ 
बबेयाव थांखौ। 

गासिबो खुसिजों गोब्राबै गोब्राबै आखाय खबदोंमोन। अनिलआ खेबले खेबले 
बाज्लादोंमोन आरो रनबीरआ गोदोना थेबगां थेबगां जालायनाय होसिखावदोंमोन। 
मुसाआ जोबोर गोसायै खारनो हमदोंमोन। ब्लेक प्रिन्सआ अब्लाबो गोहेलोयैनो दङमोने 
नाथाय लासै लासैयैब्लाबो खारबाय थादोंमोन आरो बे बादियैनो खारनायनि फिथाइया 

माबा मोनसे जानो हाथावमोन। आं जोबोर रागा जोंदोंमोन। आबौजों महाराणीखौ 
जेरैबायदि खारनो फोरोंदोमोन बेफोरखौ गासिबो फेलें जानाय बादिसो नुहरदोंमोन। 
दासिमहालागैबो बियो गोनो गोथोयैनो दङमोन आरो गावखौ आपेल सिंनिफ्राय दिहुन्नायनि 
थाखाय बोराबगासिनोसो दङमोन। 

ओजाँहाय मुसाया जोबथा सिमा हांखोनि खाथियाव जानोहागौ नै फुट गोजानाव 
हरखाबै थाथ' हैबाय। बियो गावनि दारिनि थाखाय आख'फाख' मोनदोंमोन आरो 
बिखौ हजों नारखोलाय ओजों नारखोलाय खालामबाय थादाँमोन। ब्लेक प्रिन्सआ 
आगानसे-आगाननै दावगालांबाय थादोंमोन। अनिल आरो रनबीरआ जोबोर खुसि 
जादोंमोन। महाराणीनि थिंजाय जेबो नोजोरखौनो होयाखैमोन। बियो खाथि खालायाव 
थुबुर जानाय सुबुंफोरखो सन्देह'जों नायबाय थादोंमोन। बियो सानदोंमोन दि गावनि 
आपेलखौ सेनानै लांनाया बिसोरनिनो आखाइ थानो हागौ। आं बिखौ खुनुरुखुमैब्लाबो 
खारनो खावलायदोंमोन आरो गोसोखौ हमथाथाबनानै आं बिखौ नाञ्रेर हरनाय जायाखिसै। 
आं बिखो नाञ्रेर हरोमोनब्ला बे समावनो जेन्नायनि फिथाइखौ होनो हागौमोन। 


जेब्ला ब्लेक प्रिन्सआ मुसाजों समान सहैयो अब्ला बिबो थाथ'नायसै आरो 
खारनायनि जोबथा सिमाया बबेसिम मोनलाय होन्नानै सोंनायसै। अनिल आरो रनबीरआ 
बे समावबो होसिख़ाव होसिख्राव गेलेग्रा बादायगिरिफोरखौ गोसो फुदुंनो गोसा गोसायै 
आखाइ खबनानै होदोंमोन। गावखौ आपेल बेगरनिफ्राय दिहुन्नानै लाबोनायनि थाखाय 
महाराणीआ रागाजोनो गुबुन आदार नागिरनायनि असिलायै जोबोर गोख्रैयै सिगांथि 
दावगालांदोंमोन। 


रंजानायजोंनो आं होसिख्रावदोमोन नाथाय जेब्लासिम बियो गुबुन बादायगिरि 
फोरनिसिम स हैयाखैमोन अब्लासिम रावबो बिखौ नायसनाखैमोन । जेब्ला महाराणीआ 
थि समावनो सिमाहांखोखौ बारहैयो अब्ला गासिबो नायगिरिफ्ा सोमोनांजोबो। 

गासिबो बै देरहासारनायखौ बाखोनायदोंमोन। अनिल आरो रनबीरआ गेलेनायनि 
भावथिनानै आंजों आखाइ हमलायनायसै आरो आंनि बिथोनबादियै मावनायखौ साबायखर 
होनायसै। बेखेवगिरिआ सुबुंफोरखौ सिरि खालामनो थाखाय रेफारि दामनायसै आरो 
आंनो बानथाखौ होनायसै। आंनि गोदान बिफांखौ अन्नाय नोजोरजों नायदोंमोन आरो 
बिनि गोब्रा बिखुङाव आखाइजों लासै लासै बिलिरदोंमोन। महाराणीआ जाहाथे गोसोआव 
दुखु मोना बेखायनो आं बिखौ आपेल सिङावनो दोनहरफिननायसै। अनिलआ बुंदोमोन 
दि उननि खेब खारनायनि सिगां मुसानि दारिखौ इसे हास 'नांगौ जेराव नाथाय रनबीरआ 
बुंदोंमोन दि, प्रिन्सआसो इसे हामखें जानायनि गोनांथि दङ। 

नआव फैनानै आबौनो आं मोन्नाय बानथाखौ दिनथिनायसै। अब्ला आबौआ 
बुंबाय, “बियो जोबोर अनजाथाव आरो बिखौ फोरोंनो थाखाय आंहा माखासे मोनथोर 
दङ। नाथाय जों महारणीखौ नेवसिनो नाङा। बियो महाराणीनो थायसे जारौ आपेल 
फिथाइ होनायसै। बियो आपेलखौ आवग्रिनानै लानो थाखाय दसे समबो थाद'थाराखिसै। 

मासे लामाखानदाइ : हेनरी 


बे सल'आ जोनि फिनानै दोननाय लामाखानदाइ हेनरीनि। 

लामाखानदाइआ गावनि मोनसे गुबुन रोखोमनि सिनायथि दङ। आरो बिसोर 
गुबुन रोखोमनि मानबायग्रा जिबफोर बाइदि नङा। गावनि आलादा रोखोमनि गुन 
थानायनि थाखाय बिसोर खाथियाव थानाय माइनावनिखुइ आलादा सिनायथि लाखिदों । 
लामाखान्दाइनि सालाइआ गावनि मोदोमजों समान गोलाव। बिनि मोदोमा फिसा आरो 
गोलाव आरो बिसोरनि आसिगुरआ बाथ'दाउनिजों गोरोबो। हेनरीनि खर'आव स'ना 
गाबनि गोमो गोमो हेलमेट थुफि गान्नायबादि नुनो मोनो। 

हेनरीनि मेगननि नोजोरा जोबोरैनो गोखरोंथारमोन। बिनि महरा समायना नङामोन 
नाथाय मेगननि नोजोरा आगदानिफ्राय आगसिर्थि जेरैबो नुहरनायमोन। बियो दाबसे 
जायगावनो थानानै मेगन फिदिंनानै जेरैथिबो नायहरनो हानायमोन। खर 'सायाव थानाय 
मेगन थाइनैया उन-सिगां, गोजौ-गाहाय जेथिबो फिदिंजोबनो हायोमोन। बिनि बे महर- 
मुस्रिया हेनरीखौ गिथाव-बाथाव नुहोनायमोन । बिनि गिथाव-बाथाव मेगनफोरानो गिलु- 
बालु आरो बिषगोनां होन्नानै गुबुन मानसिफोरखौ सानहोयोमोन। 

सानसेखालि आबौआ सा भारतआव गावनि सासे लोगोखौ लोगो हमनो थांगासिनो 
दंमोन अब्ला बै समाव बिबार बागाननि हाबनाय गेटआव दावराव-दावसि जानाय 
सोदोब खोनादोमोन। मानसिफ्रा अनथाइ खुबैयै खुबैयै आरो लौथिजों बुयै बुयै होस्रखावदोमोन । 
दावराव-दावसिनि जाहोना लामा खानदायसोमोन। जेराव बियो हाग्रा जायथुब सायाव 
थानानै सानदुं सायगासिनो दंमोन। सासे मानसिया बुंबायदि लामाखानदाइयालायनो नैजि 
फुट गोजान खुदै गारहरनाने बिष गारहरनो हायो। गामिनि मानसिफ्रा लावथि गन लानाने 
ज' जादोंमोन। आबौआ बे समावनो बै जायगायाव सौहैफ्लाङामोनब्ला बिनि जिउ 
जोबनाया थि थारमोन। आबौआ बिखौ नआव लाबोनायसै। 

बे लामाखानदाइखौ हेनरी मुं दोन्नाय जानायसै आरो बे बादिनो बियो जोंजों 
थाफाफैनायसै। 


जेब्ला आं हेनरीखौ नुजेनदोंमोन अब्ला बियो आंजों जोबोर सांग्रायैसो खाथियाव 
साफिदोंमोन। आंनिथि उन खालामनानै बियो दोरोदनाय गैयाजासे दद्र द्रये थागासिनो 
दंमोन। आंनिर्थिजायनि मेगना चार्ज लाइट बादि गिदिंबाय थादोंमोन, जेब्लासिमहालागै 
बियो आंखौ फोथायनो हायाखैमोन। आंनिथिजायनि मेगना जेब्ला थाथ'यो अब्ला गुबुन 
फारसेथिनि मेगना आरोबाव गिदिं बावयो। हेनरीआ गोबाव समसिमहालागै रावखौबो 
फोथायाखैमोन। नाथाय बियो आंनि अन्नाय नोजोरजों नायनायखो सन्देह'सो खालामदोंमोन। 


बिनि सांग्रांयारे आखुआव आं मेग्लिनानै बिनि मोदोमखौ लासैयै दांहरनो 
नाजादोमोन। बेयाव आरो बियो रागासो जोंबावयो। बियो बुगानाने गिदिरसो जाबावदोंमोन 
आरो बिनि बिखायाव बार सोनानै बिनि महरा गोथांनिफ्राय गोजासो जानो हमबावदोमोन । 
बियो उननि आथिजौं गसंखांनाने आंखौ सिगिनोसो नाजादोंमोन। खुगाखौ हां हां सिनानै 
रागाजों खुदै मुजु हरसिगौमोन। नाथाय बिनि रागाया बिनिफ्राय आरो बांसिन जानो 
हाला। बियो रावखौबो अरफेराखै। 

बियो गिथाव-थावबो नङामोन। जेब्ला बियो जोबोर रागा जोंथारोमोन बे समावबो 
आङो आंनि आखाइ आसिखौ बिनि खुगायाव सोयो मोनब्लाबो लासैनो हगारफिनगौमोन । 
बिनि गोरा खखाबनि गोफार गोफार हाथाइआ समायफ्ले होसिनदोंमोन । नाथाय हेनरीआ 
मोनथिखागोमोन जानांगो बिनि हाथाइया आदार जानायल'मोन। आखाइ आसिखौ अखुबनायनि 
थाखाय नङामोन। 

हेनरीआ एखनब्ला आंनि आखाइनिफ्राय आदार जानो गोसो जायोमोन। बियो 
गावनि सालाइखौ जुनथि बायदि बाहेरायाव गोलाव दिहुन्नानै एमफौफोरखौ हानहरनानै 
जायोमोन। अदेबानि बियो न'सिङाव जेबो दिगदार होयाखैमोन नाथाय साखाथिनि बिफां 
लाइफांफोराव थानाय फमफौ एनला फौरखौ थानोनो होयाखैमोन । 

जेब्ला बारिनि मैथ्रु फिथाइफोरा गोमोन जायो आबैया खादायाव लानानै नार्चारी 
स्कुलनि गाहाइ फोरोंगिरि गावनि बिलोगो मुत्रीमा घसनो हरोमोन। मैश्रु फिथाइजों 
बुंफबनाय खादाखौ मालीआ लांनांगोमोन अब्ला हेनरीआ एमफौ नागिरनानै बेवहायनो 
एरसोनायसै। मालीआ खादाखौ दैखांनानै थांजों फरायसालिनि गाहाइ फोरोंगिरि मुस्रीमा 
घसनि मावख'आव दोन्नानै फैनायसै। फरायसालिनि सोरगिदिं गिदिंखांनाने मुस्रीमा 
घसआ जेब्ला फैफिनो अब्ला मैश्रु फिथाइखौ नुनानै जोबोर खुसि जानायसै आरो 
बेफोरखौ दाङै दाङै बोखारनो हमनायसै। थिक बे समावनो हेनरीआ बाहेरयाव बारनबोबाय। 

मुस्रीमा घसआ गिनायजोंनो होखिख़ावबाय। हेनरीआ मेगन थाइनैखौ फिदिंनानै 
बेखौ मोजाङे नायबाय थानायसै। हेनरीनि गाबआ गोथांनिफ्राय गोमो आरो गोजासो 
जाहेबाय। बियो गावनि खुगाखौ ओरैबाइदि फुवारबायदि जेन'बा बियो गावबो होसिखावनोसो 
लुबैदों। बे समावनो लोगो फोरोंगिरिआ सिङाव खारबोबाय आरो लामा खान्दाइखौ 
नुनाय लोगो लोगो बिबो होसिखावबाय। 

हेनरीआ गिदोंमोन। बियो मावख निफ्राय खामसालिथि खारबोनानै आरो गुबुन 
मोनसे खथायाव हाबसो हैबाय। बियो गंसे डेकसआव मानखोहैनायसै। बिखौ डेकसाव 
मानखोनाय नुनानै फरायसाफ्रा ओजों-हजों खारनो हमबाय। माखासेया बिखौ हमनौ 

आरो माखासेया रैखा खालामनो नाजादोंमोन । जोबथारनायाव हेनरीआ खिरखिजों बारनलांनायसै 
आरो बारियाव थ्रोब हाबहैनायसै। 

मुस्रीमा घसनिफ्राय आबैआ जाथायनि सोमोन्दै मिथिनो मोननायसै, नाथाय 
आबैया बे लामाखानदाइयादि गावनिसोमोन बेखौ खिनथायाखैमोन। मानोना बेवहाय 
गावजों गाव बोराबलायनाय एना-एनि फैगौमोन । 

जोनि नआ फरायसालिनिफ्राय नख'रथाम बारनानै गोजानाव थानायखाय आबोजों 
आंजों लामा खानदाइया जोंनाव फैफिनगोनखौ मालाबाबो सानाखैमोन । नाथाय सान्नैसो 
उनावनो बिखौ जोनि बारियाव सान्दुँ सायबाय थानायखौ आं नुसनगारनायसै। बियो 
गावदि मोजां हाबा मावाखै बिखौ बियो जेबोखौनो मोन्दाङाखैमोन। नाथाय हेनरीआ 
नैथि खेबनि थाखाय जेरावबो थांफिनाखिसै। हेनरीआ गावनि माखासे जिउखौ जानि 
बारियावनो बाबेनलांहोनायसै आरो एमफौफोरनि बिबांखौ मालाबाबो बांनो होयाखिसै। 


नख राव दाउ' फेसा 


गोजां बोथोरनि सानसे मोनाबिलि समाब सा-भारतनि देरादुनाव थानाय जोनि ननि 
सिथलानि सिरिआव गुफुर समायना मासे दाउ' फेसा फिसाखौ आबौजों आंजों नुदोंमोन। 
जेब्ला आबौआ बिखौ हमदोमोन अब्ला बियो गावनि गुनथुश्रिजों कट कट सौनानै सोदोब 
होदांमोन। नाथाय जेब्ला जों बिनो बेदर गोथां दौनानै दै लॉहोयो अब्ला बियो गोजोनै 
आनि उन्दुग्रा बैसां सिङाव हाबनानै दलरै थाहैनायसै । 

गुफुर समायना दाउ' फेसाया जाथोसे फिसा हारिनि दाउ'। बे रोखोमनि दाउ' 
फिसाया बोराइब्लाबो बारा देरनो हाया। नाथाय बै गिदिर जोलैनि दाउ' फेसाबादि महरा 
गाञ्रि नङा। बिसोरनि जरासेखौ आं जोनि बोराइ थाइजो बिफाङाव सम सम नुबाय 
थायोमोन आरो आं गोबां समाव दालाइखौ फि्रिनानै बिसोरनि महर मोखांखौ नायजोबनो 
थाखाय नाजादोमोन। दाउ फेसानि फिसाआ मोनानि आबुं दाउ' नङा आरो बिसोर सुबुं 
माहारिखौबो गिनो रोङा । नाथाय बिसोर साननि समाव न' सिंआव थानायखौसो साबजानाय 
मोनो। मानोना बिसोर बैफोर गिदिर दाउफोरखौ गिनांगौ जायो जायफोर बिसोरखौ 
गावसिनि सुथुर होन्नानै सानो । 

बे दाउ' फेसाया आंनि बैसां सिंआवनो खुसियै थायोमोन। अखानायै थिक बे 
एखे जायगायावनो मासे गोदान दाउ' फेसाखौ नुनो मोनबावदोमोन। अब्लानो जों 
नुसननायसैदि जोनि सिथलानि गोजौआव थानाय गोलाव हासुंआव मोनसे दाउ' बासाआ 
थेर बेथेर जानानै दङमोन। बिनिफ्रायनो बे दाउ' फेसा फिसाया गोग्लैबोदोंमोन। बे दाउ' 
फेसा फिसाखौबो जों बै सिगांनि दाउ' फेसाजों दोनजाब हैनायसै आरो बिसोरनो आदार 
जाहोबाय थानायसै। 

जेब्ला आं मोनायाव उन्दुनो थाङो, अब्ला बिसोर खिरखिनि ग्रिलाब बानानै 
दङमोन। हरगेजेरनि समाव बिसोरनि बिमाआ बिसोरखौ नुसननायसै आरो बायजोनिफ्राय 
आखा थंब्लेद दावराव-दावसि खालामबाय थादोंमोन। अखानायै फुङाव सिखारनानै आं 
नुबायदि खिरखिनि गाहायाव मासे एनजर गोथै द॑ आरो बेखौ बिसोरनि बिमाआनो 


दोनलांदों। बिनि फिसाखौदि आँ आदार जाहोगासिनो दं बेखौ बियो मिथियाखैमोन 
जानांगौ। 

बे फिसा फिसा दाउ फेसाआ जोनि नआवनो देरनो हमनायसै। जि (10) साननि 
उनाव आबौजों आंजों बिसोरखौ हगार हरनो थाखाय जोनि बारियाव लांनायसै। मासेखौ 
आं थाइजौ दालाइयाव बाहोनानै दोनथ 'ग्रोदोमोन आरो गुबुन मासेखौ दैखांनो थाखाय 
ग'दोल'थारमोन। थिग बे समावनो सोरबा आंखौ उनथिजायनि फ्राय खर' थेख्लाय 
फैबाय। लोगो लोगोनो बिसोरनि बिमा दाउ' फेसाआ आबौखौबो खेबनो हमनायसै। 
नाथाय आबैआ नुसननानै गोखैनो गावखौ रैखा खालामनो हादोंमोन। 
आं गोखैनो गुबुन दाउ' फेसाखौ थाइजौ बिफाङाव दोनहरनायसै। बिनि उनाव 
_ रैखाथि मोननो जानगाराव थानानै आं नुहरनायसैदि दाउ' फेसा बिमाया गावनि 
(2 फिसाफोरखौ लानानै दाबसे बारि खनायाव हाबहैबायमोन | जों सानबायमोनदि 
) बिसोर माब्लाबाबो जोंनाव फैफिननाय नंलिया, नाथाय अखानायै फुङाव बै 
मानें दाउ' फेसाखौ जानि सिथलायाव थानाय जि लामग्रा दुरुंआव बानानै 


थानायखौ नुनायसै। आबैनो खिन्थानो आं खारथारलांबाय। जेब्ला जो फैफिननानै नुयो 
अब्ला एसे खाथिआवनो दाउ' फेसा बिमायाबो बानानै दङमोन । बियो जोंखौ नुनानै हु हु 
होननानै अननाय रावजों बुंबाय जायजों जों मिथिनो हायोदि गावनि मैया गोरोन्थि मावनाय 
हाबानि थाखाय निमाहासो बिदोंमोन। 

आबैआ बुंनायसै, “दा नोंसिनि सेराव जेबो लुबैनाय गैयालासेनो दाउ' फेसा 
बिमाआ दंफैयो। बियो रोखा जाबायदि बे बिमाआ गावनि फिसाफोरखौ जों गेदेर गोलाव 
खालामनायखौ लुबैयो। मानोना दा बिसोर देरहांबायमोन आरो बिबो रोखा दि गावबो 
बिसोरखौ नांगौ बायदियै फेदेरनो-फोलावनो हानाय नंखायामोन।” 

दा दाउ' फेसा फिसाफोरा जोंनि नख'रनि सोद्रोमा जाबाय। बिसोर बै 
नख'राव फिसिजाग्रा दाउफोर बायदिखायनो जोनि आबैआ जोबोर साबजानाय 
मोन्दोंमोन। जों एखनब्ला एखनब्ला जिबौ, मोखा आरो दाउखाखौ 
फिदोंमोन नाथाय आबैआ बेफोरखौ सुखुनाय मोनामोन । नाथाय 
बियो फिसा फिसा दाउ'खौ जोबोर अनसोगारोमोन आरो 
बेखायनो बिसोरनो सबाय दालि दौयोमोन। 


बैसोर फिसा फिसा दाउ' फेसाफोराबो आबौआ दौनाय सबाइ-दालिफोरखौ 
साबजानाय मोनलांबाय। दाउ फेसा फिसाफ्रा आबैजों औरैबाइदि गोमोन जाबायमोन दि 
बिनि गान्नाय पेटिगुटखौ नुब्लानो अन्नाय फावजों गांखौ बुब्राबबाय थायोमोन। मादै 
माबेलआ फैब्लाबो बिसोर रावखौबो गिलामोन। जेब्ला दाउ' फेसाआ मादैनि साखाथि 
फाखाथि थायोमोन अब्ला नाथाय मादैया गिनानै खारदिलाबायोमोन । 

जोंदि बिसोरखौ फिसिदों बेखौ बावनानै जायनो पेन गानो बेखौनो बिसोर 
खेबनो नागिरोमोन। बेखायनो आबौआ एखनब्ला एखनब्ला बिसोरनो आदार दौनाय 
समाव पेटिकोटसो गानोमोन। आंबो माब्लाबा माब्लाबा बिसोरखौ खुसि लाखिनो थाखाय 
एप्रन (रोखोमसे खायलाब जि) सो गाननांगौ जायोमोन। 

आबैया लेंहरोब्ला बिसोर मावजि बादि मेव होननानै गाबोमोन। नाथाय जेब्ला 
खाथि खालायाव हाग्रानि दाउ' फेसा फैयो अबला बिसोर हरफाथाल्ला दावराव खालामबाय 
थायोमोन। 

बिसोर आबैनि जोंखोल माखोल साजायनानै दोननाय आइजेंफोराव बानानै गां 
बुब्राबबाय थानो मोजां मोनोमोन। जेब्ला बिसोरखौ जगजों दै गुसु लुनानै हैयो अब्ला 
आरोबाव बांसिनसो मोजां मोनबावनायमोन। बिसोर गासेबो सोलेरखौ फिनानै लानायमोन 
आरो बिनि उनाव रंजानानै आलनायाव थांनानै थांहैयोमोन। बेयाव गावखौनो सानेर- 
सुनेर खालामनानै आरोबाव दैजों थुखैजानो फैफिननायमोन। एखनब्ला एखनब्लाथ' 
बिसोर खेबथाम गाहाम दुगैयोमोन। सानाव बिसोर थुफि दोनग्रा ष्टेण्डआवनो थाबाय 
थायो। मोनायाव बिसोर नआव उदाङै बेरायोमोन। बिसोरनि मोनानि खामानिया एम्फौफोरखौ 
जानायमोन जायनि थाखाय इसिआनो बिसोरनि गुबै थावनिमोन। गावसोरनि मेगन गुनु 
आरो गोफार गुनथुश्रि थानायलाय बिसोर मैहुर खालामनायाव आखा-फाखामोन। 

उन्दै समनि बै बाथ्राफोरखौ गोसो खाडोब्ला गोसोआव जाखां फैयोदि आबैया 
जेब्ला आराम सियाराव जिरायनानै थायोमोन अब्ला दाउ' फेसा फिसाफोरा आबैनि 
एप्रनआव बाथाबनानै थाफाबाय थायोमोन। सानसे खालि सानसु थिर समाव जेब्ला आं 
आबैनि खथायाव हाबहैयो आबैया उन्दुनानै दङमोन आरो बे समावनो मासे दाउ' फेसा 
फिसाआ आबैनि गान्दुखौ थक थक गुनथुश्रिजों सौबाय थादोंमोन जेब्लासिमहालागै 
आबैया सिरिमोनाखैमोन। बिनि दान्दिसे उनावनो आबै आरो दाउ' फेसा फिसाजों 
उन्दुलांनानै गरद लायबायसो। 

DD 
ट'ट'नि मावनाय हाबा 


सानसेखालि आबौआ टांगा सालायग्रानिफ्राय बा रां बेसेनआव ट'ट'खौ बायनानै 
लाबोदोंमोन। टांगा सालायग्राया बे फिसा मोखाखौ साराइ गिदिरनि दैयावसो खाबथानानै 
दोनोमोन। मोख्ाखौ जोबोर गोसो बायनायबादि नुनो मोनदोंमोन। आबौआ बिखौ 
नआव लाबोनो थि खालामनायसै, जेरावनोखि नख'राव फिनाय गोबां जुनारफोर 
दंखायोमोन। 

ट'ट'आ नायनो समायना मोख्ामोन। बिनि जोंखोल मेगनाव सैताननि नोजोर 
थाबाय थायोमोन। आरो बियो गोबां समावनो गावनि मेगन मनिजों गुफुर हाथाइफोरखौ 
दिन्थिबाय थायोमोन। बिनि आखायफोरा ओरैबाइदि फोरगेव जालांबायमोनदि जेन'बा 
बियो गोबां बोसोर सानदुंआवनो थाबाय थायोमोन। नाथाय बिनि आसिफोरा गोरायैनो 
दङमोन। लानजायाथ' बिनि मोनब्रै अखाफोरबादि समायनाथारमोन आरो बिनि लानजाइया 
थामथि आखाय बादिमोन। लानइजाइजों बयखौबो समायखायो होन्नानै आबौआ बुंदोमोन । 
लानजाइखौ दालाइ बास्लायनायाव बाहायनाय जायोमोन आरो आखाइजों जेब्ला फिथाइफोरखौ 
मोनहासौवा अब्ला बियो लानजाइजोंनो बुज्रावहरोमोन। 

जेब्ला आबौआ जायखि जाया जूनारखौ नआव लाबो जेनो अब्ला आबैआ 
जोबोर रागा जोडोमोन। बेखायनो आबैनि गोसोआ मोजां जायागौमानि आबौजों आंजों 
ट'ट'खौ दोनखोमानायखौनो थि खालामनायसै। जों बेखौ फिसा खथायाव दोनखोमाहेबाय। 
खथानि दरजाया आंनि उन्दुग्रा खथाजोंनो गेवोमोन आरो जेबो आख'-फाख' होयालासिनो 
ट'ट'आ सिङाव हाबलांनायसै। 

इसे समनि उनाव आबौ आरो आं सानैजों ट'ट'आ माबोरै दङ बेखौ खौरां लानो 
थांनाय जायो। अब्ला जों नुबाय दि आबौनि मोजां मोन्नाय इनजुराव आलायनानै दोन्नाय 
सावगारिफोरा जिफ्लेजोबनानै दङमोन आरो इन्जुरनि प्लाष्टारफोरा गुगाजोबनानै दङमोन। 
इनजुरजों थाफानाय खुन्थियाफोरा खुथु-खाश्रा जानानै दङमोन आरो बेबहाय आलायनानै 
दोननाय आंनि गेलेग्रा गस्लाया खोन्दो-खोन्दो जिफ्लेनानै दङमोन। 


आबौनि मोख्राया बे हाबाखौ खुसिसो मोनबाय। बियो बुंनायसै दि मोखाआ 
जोबोर सांग्रांथार। आरो सम मोनबावोमोनब्ला बियो नोनि जिफ्लेनाय क'ट गस्लाजोंनो 
दुरु बानायनानै खिरखिजों बारनलांसिगौमोन । 

बिनि उनाव ट'ट'खौ बारिआव बानायनानै दोनखानाय गन्द्रायाव दोनहैनायसै। 
बेहाय आबौनि गोबां फिसिनाय जुनारफोरबो दंबावोमोन। नाथाय मोख्ाया बैयावबो 
मोनानि समाव गावनि लोगोफोर थामहिनबा खासेव, सेसा आरो गराइखौबो उन्दुनोनो 
होवाखिसै। 

जोबथारनायाव जेब्ला आबौआ ट'ट'खौ लाखिनो थाखाय राजि जायो अब्ला 
ट'ट'खौ गन्द्रायाव थानो थाखाय मोजां जायगा मोननायसै। 

गोजां बोथोराव ट'ट'आ जोबोर मोजां मोनोमोन जेब्ला आबौआ बिखौ दै 
गुदुंजों थुखैयोमोन। बुंजासे दै गोनां सारायाव दैआ बेसे गुदुं बेखौ आनजाद नायनो 
थाखाय ट'ट'आ गावनि आखायखौ सारायनि दैआव हरनायसै। बिनि उनाव बियो 


लासै लासै दैआव गोजोमोमोन। सिगाङाव थोंसे आथि आरो बिनि उनाव गुबुन 
थोंसेखौबो सारायनि दैआव हरनायसै। बिनि उनाव गासिबो सोलेरखौनो दैआव गोजोम 
होयो आरो बिनि खर'आल' बाहेरायाव थायोमोन। मोजाडै गोजोमखांनायनि उनाव 
बियो साबोनखौ गासिबो मोदोमाव हुनानै लानायमोन। दैया जेब्ला गुसु जायो बियो 
सारायनिफ्राय ओंखारनानै थाँजोङै इसि नआव हाबहैनानै गावनि मोदोमखौ अगदाब 
खाथियाव फोरानहैयोमोन। बै समाव सोरबाफोर बेखौ मिनियोबोला बियो जोबोर दुखु 
मोननायमोन आरो दुगैनो गोसोखौनो जायामोन। 

सानसेखालि ओरैबाइदि जाबाइदि साहा फुदुंनो लानाय डेकसिआ अगदावनो 
दङमोन। अब्ला ट'ट'आ जेबो खामानि मोनैआव डेकसिनि थाखोनखौ बोखारनो 
लाबायमोन। दैआ दुगैनो हानायबादि गुदुंमोन। बेखायनो बियो बे दैआव हाबसोमबाय। 
बाहेरायाव बिनि खर 'खौल' नुनो मोननाय जादोंमोन। नाथाय दसे उनाव दैआ दुंखांनानै 
गौदौनो हमबाय। ट'ट'आ इसे सिखांबाय नाथाय बाहेरायाव गुसुद्रायखायल आरो 


सिङाव हाबफिनबाय। दसे समहालागै बियो आर्थि आखायजों बाब्राबबाय थाबाय। 
 जोबथारनायाव आबौआ फेनानै बिनि खामफ्रामजानाय देहाखौ बाहेरायाव दिहुनफैनायसै। 

लो) खर' मेलेमआव खालि बे बादिल' सैथान आखुखौ सानबाय थायोबोला ट'ट नि 
बे जाथाइआ जाबाय थागोन। आबैआबो सानबाय दि बे बाइदि 
3 जुनारखौ जों लाखिबाय थानो हानाय नङा। जों आइजें-आइला, 
जि-जोम, वाल-पेपार बाइदिनि खहा जाबाय थानायखौ सहायनानै 

थानो हाया। नाथाय जों टांगा सालायग्रानोबो ट'ट'खौ हरफिननो सानाखैमोन | सानसेखालि 
जानि जेंनाया सुस्रां जाबाय। बै समाव जोंनाव सासे गेदेमा सुबुङा फैदोंमोन आरो 
बिथाङा बुंनायसै दि बिथांनि मोजां मोख़ाखौ नागिरनानै फैदोंमोन। 

आबौआ बुंनायसै नाथाय बिखौ मोजांनि सोलाय गाज़िसो बुंजायो। 

गेदेमा सुबुङा बुंनायसै-आंनि मोख़ाया जोबोर मोजांथारमोन। द' दाननि सिगां 
बिखौ सोरबा खावनानै लाबोदोंमोन। उनावहाय मिथिनो मोननायसैदि बियो हाथाय 
सालिआव सोरबा टांगा सालायग्रानाव दङनो। बिथाङा बुंनायसै दि - बे मोख़ाखौ आं 
गेदेमा मानसिनो फाननाय जादोंमोन जाय मानसिहा जुनारसालिबो दङमोन। 

सासेल' गेदेमा मानसि दङमोन बेनो जाबाय जॉनि आबौ। 

आबौआ अब्ला बुंनायसै औ आं हाथाइनिफ्राय मासे मोखा बायदोंमोन। दा 
नोंथांडा नायनो हागोन दि बे मोख़ाया नोंथांनि नंमारगौना नंमारा। 

बे समावनो ट'ट'आ खामसालिआव नुजाफैबाय। बियो गेरुवा जि गाननाय 
गेदेमा सुबुंखौ नुनाने जोबोर खुसि जानायसै। 

बिनि उनाव बियो बिनि फाफ्लियाव बारखो हैनायसै। मा बियो नोंथांनिनो 
मोखरोमोन नामा होन्नानै आबौआ अब्ला सोंबाय आरो बिदिब्ला बियो मोजां मारमोन 
नामा? आं सोंबाय, आं सानबाय थादांमोनदि सोरबा सैथान गथ'आबो मोजां जानो 
हायोना ? 

गेदेमा सुबुङा अब्ला बुंनायसै, औ बियो जोबोर मोजां। 

आबौआ अब्ला बुंबाय, नोंथाङा बेखौ लांफिननो हासिगौ। 

आबौआ बेखौ लुबैदोंमोन दि ट'ट'नि सोलाय बा रां मोनफिननायखौ। नाथाय 
जाबायमा, बियो उलथासो बा रां हरदेरबावनांबाय। गेदेमा सुबुङा जोंनो बोर सारस्तर 
लांबाय। आं ट'ट'नो थालिर फिथाय जाहोनायसै आरो बिबो आंखौ अन्नाय नोजोरजों 
नायबाय थानायसै। बे बादिनो आबौआ जारलानिफ्राय बारग'नायसै। 

गं गोनां बोरमा फानथि 


आबौनि नआव गोबां रोखोमनि जुनारफोर दङमोनब्लाबो सानसेखालि बेसर बारिनिफ्राय 
आंनि उन उन फैफानाय गोसोम बोरमा फानथिखौसो साबसिनै मोनदोंमोन। 


जेब्ला बोसोरफ्रामबो दैज्लांडाव अखा हानायाव फिसा दैसायाबो स्राय स्राय 
बोहैनो हमो अब्ला आं दैमाखौ बारलांनानै बेसर आबादनि गेजेर गेजेर बेरायै बेरायै साहा 
बागानाव साहा बिलाइ खानाय सिख्लाफोरखौ नायखोमायोमोन । 


सानसेखालि दंग जाम्फैनि हाब्रु बारियाव माखासे दाउब'फोरखौ ना हमबाय 
थानाय नुदोमोन। बे समावनो आंनि आखानथियाव माबा नांथानाय बादि मोनो । खाथियाव 
नायब्ला नुबायदि मासे गोसोम गाबनि फिसा बोरमा फानथिआ आंनि खाथियाव गसंनानै 
दङ। खाथियाव बिनि बिगुमा एबा बिमाखौबो नुनो मोनाखैमोन। बोरमा फिसाआ आंखौ 
खनले खनले सौखांबाय थादोमोन। आंनि फेन सिफिनिफ्राय हाइजेंनि बिस्कुत दिहुननानै 
बिनो जाहोनायसै। बिस्कुतखौ जोबोर गोजोनै जाखांनानै बियो आंनि साखाथियावनो 
उन्दुनानै गांसो सावलेबाय थानायसै। दसे उनाव आं थांफिननो गसङो अब्ला बोरमा 
फिसायाबो आंनि उन उन फैफानो हमदोंमोन। जेब्ला आं नथिजाय फैयो बिबो आंजों उन 
उन फैफाथारो। बिनि थेंगन गन आथिआ नाथाय खम्फिदोंमोन। 


बियो आंनि साखाथि फाखाथि जेरैबो बारदिंग्लायनो हमदोंमोन अब्ला आं बिखौ 
नआव थांफिननो थाखाय खावलायदोंमोन। नाथाय आंनि उन उन स्राय स्राय बोहैनाय 
दैमासिम फैफाथारो। आं मिथिगौमोनदि बिनि थोर थोर खम्फिनाय आथिआ स्राय स्राय 
बोहैनाय दैनि दाहाराव रोनजिनाय नङामोन, बेखायनो आं बिखौ आंनि फाफ्लियाव दैखांनाने 
दैमाखौ बारहोनायसै। जेब्ला आं बिखौ गाहायाव एंख्लायो अब्लाबो बियो गावनि मोदोमखौ 
आंनि आथिङावसो हुब्लिरबाय थादोंमोन। बे फिसा बोरमा फानथिखौ गारबोनो थाखाय आं 
नथिजाय गोखैये थाबाय लांदोंमोन नाथाय बेनि आथिङा खम्फिया लासिनो मालाबानो आंनि 
उन उन खारबोनानै ननि गेटआवसो गसंथे फैबाय । 


बिखौ सिङाव लांनानै आबौनो जासि हैनायनि अनगायै आंहा जेबो राहा गैयामोन। बे 
समाव आबैआ ननि खामसालिआव गसंनानै दङमोन आरो आंखौ बुंनायसै दि बिनि अनगायै 
जेबो जुनारफोर गैबावलामोन नामा? बे नआव जेबो जुनार दा लाबोसै दा लाबोसै होननानै 
बुंब्लाबो नोंसोर लाबोबाय थायो। आबैनि बे बोराबनायखौ आं गोरलैयैनो बुजिनो हादोंमोन 
मानोना साननैसो सिगाङाव जोनि फिसि जानाय ट'ट' मुंनि मासे मोख़ाया नख रनि आइजें 
आइलाफोरखौ सिफायनानै थेर-बेथेर फोरसा-फोरसि खालामदोमोन। बिनि अनगायैबो न'नि 
दरजाफोरनि पर्दाफोरखौबो बिसिफ्लेजोबदोंमोन। आबौआनो नाथाय गोबां रोखोम रोखोम 
जुनारफोरखौ लाबोबाय थायोमोन। बे बुरमाखौ आं लाबोफादों होननानै आबैआ गमामायैनो 
मिथिनायमोनब्ला नआव दोना लासिनो आंखौ हष्टेलावसो थांहोगौमोन । 
आबौआ सानै हयै बे बोरमाखौ आं बायनानैसो लाबोदों होननानै बुंना लानायसै 
मानोना बियो गिदिर देरोब्ला फिसा आजायगोन आरो गायखेरबो होगोन। 
Do होननानै आबौआ खिन्थाबावो दि, बे गाइखेरजों आबैनि 
सानाय बेरामाबो हामलांगोन । 


आबैआ मिथिखागौमोन दि बे बोरमायाथ' दानो गायखेर होया अब्लाबो नाथाय 
आबौनि बे बुंनाय बाथ्राया आबैनि गोसोखौ गुरै खालामनो हादोंमोन। आंनि बे बोरमानि 
मुंखौ गुखैयै तिकरबेल दोननाय जानायसै। गमामायैनो तिंकरबेलआ गोबां रां आर्जिनो 
हानायसै। बियो गेलेयै गेलेयैनो मोनसे बेंखननि गेजेराव जेब्ला बाज्लबाय थायो अब्ला 
अरैबायदि नुनो मोनोदि जेन'बा बिनि आथिआव स्प्रिसो दङ। बेखौ अननानैनो आं 
बिनि गोदोनायाव गंसे गांग्रिं खानानै होदोंमोन जाहाथे बियो बबेयाव दङ आं बेखौ 
गोरलैयैनो मिथिनो हायो। 
फुंडाव बेरायनायखौ बियो जोबोर मोजां मोनोमोन। बोरैबा जायोब्ला सैमानि 
जायगायाव बिखौ लांफानायानो गाहामसिन होनजायो। मानो होनोब्ला बियो हरै ओरै 
खारदिंला बाया आरो मावजि, लामानि सैमा एबा जुनारफोरजों खारदेरला बायामोन। 
बिहा मोनसेल' हुदा दङमोनदि बियो जाबाय सिखिखौ होसोयोमोन। सिखिखौ होसो 
होसो बियो हाखराव सिनथायनो गाब्रलांफ्रायोमोन । 
बोरमाया नाथाय जोबोर थाब थाब देरोमोन। गुबुन जुनारफोरनि रुजुनायाव 
जानि टिंकरआ जोबोर थाबैनो देरनो हमदोंमोन। देरनाय लोगो लोगो बिनि 

खरआवबो जरासे गं रज'नो हमबाय। बिनि उखैनायफ्राबो बांलांनो हमबायमोन। गोथां 
गोथां गांसो हाग्रा जानो बियो जोबोर मोजां मोनोमोन। बेफोर गासिबो आबौनि बारियावनो 
दङजोबोमोन। 

सानसेखालि फुङाव नुबाय दि आबैनि मैगं आबादआ गासेबो बुरमाजों जाग्लि 
जाजोबबायमोन। बिखौ नुनानै आबौजों आंजों गोखैयैनो आबैनो खिन्थानायसै दि मोनायाव 
सोरनिबा मोसौआ बारियाव हाबदों जानो हागौ। नाथाय आबैआ जेबो बुङा लासिनो 
सिरि थानायसै मानोना बियो दायनिगिरिखौ मिथिखागौमोन। सानसेखालि जोमै गेयै 
लासिनो अखा हानायबादि मोनसे खैफोदआ नुजाफैनायसै। टिंकरआ जेब्लाबो सोरखौबा 
नडग सोरखौबा गंजों सौख्लायोमोन। बिनि थाखाय थालिर फानग्रा, मालि, लाइजाम 
रानग्रा, फिथाइ-सामथाइ फानग्रा बिसोरनि जेब्लाबो अजद मोनबाय थानायमोन। नाथाय 
मै बादि समायना अनथाव-बाथाव टिंकरआ बे बादिखौ मावनो हाथावआमोन। 

जोनि मादै सासेआ जेब्ला जोनाव बेरायफैयो अब्लासो बाश्राया गाज्रि 500025 .. 
जायो। टाबआव दोननाय बिबारखौ मादैआ गंनानै नायबाय थादोंमोन ८ ग 
अब्ला टिंकरआ सन्देह जानायसै दि आं जानो मोजां मोननाय बे ७ 
बिबारखौ बियो खासिगोन नामा? गाव मोजां मोननाय बिबारखौ खाजानो 5 
गिनानै टिंकरआ उन्थिजायनिफ्राय फेनानै मादैखौ सौखांफेनायसै। मादै १ 
माबेला बे बादि सौखांजानानै बे जाथाइखौ गोरलैयै लानो हायाखैमोन। ५4 
जोंजों थाफानो मोननाया टिंकरनि थाखाय बेनो जोबथा दिनमोन। 


टिंकरखौ थोंजोंडे हाथाइयाव फानहेनो थाखाय आबौआ जोंनि आंखाम संग्राखौ “ फ 
थिनदोंमोन। बुंबावदोंमोन दि जायनो बायनो सोंजेनो, जायखि बेसेन मोना बिनोनो 
फाननानै फै। 


दरजायाव गसंनानै टिंकरखो लांनायखौ आं नायहरबायल' थादोंमोन। अब्ला 
बोरमाया मे मे होननानै सान्दोंमोन खोमा दि दिनै आं मानो बिजों फैफानांखो? आं 
बिखौल' आखाइजों फाव खालामनानै थांदो होन्नानै बुंदोमोन आरो गोसोजों गोसो 
हासथायदोंमोन दि जाहाथे बियो मोजां बिगोमाखौ मोनहैफिनो । 

टिंकरखौ फानबोबाय होन्नानै ओंखाम संग्राया खिनथा फेनायसै। नाथाय दसे 
उनाव जेब्ला इसिंआव बिजों आंजाल' दङमोन अब्ला बियो आंनो स्रोदयै खिनथाखोमानायसै 
दि बे बोरमाखौ गावनो बायदों आरो हाथायसालिनि उनथिजाय थानाय गावनि गोदान 
नआव थांनानै जेब्लानो गोसो जायो अब्लानो टिंकरजों लोगो हमहैनो हागोन। 

सम सम आं टिंकरखौ लोगो हमनो थाङोमोन आरो सानसेखालि आं बिखौ 
ओंखाम संग्राजों लोगोसे नुनो मोनदोंमोन। टिंकरआ गोबां गाइखेर होग्रा बोरमा होत्नानै 
फोरमान जाबाय। ओंखाम संग्रानि नख'रा बेखौ मोन्नानै जोबोर खुसि थारमोन। बयजोंबो 
बियो मोजाडेनो थायोमोन नाथाय जायनो बिखौ बांद्राय गंहाबनानै नायोमोन बेखौनो 


सौखाङोमोन। 


28 


आबौनि मोसा 


सा भारतनि देह'रानि मोनसे ताराय मुंनि हाग्राबारि दङमोन। बेहाय आबौआ मैहुर खालामनो 
थांनाय समाव मासे मोसा फिसाखो मोनदोंमोन। आबौआ देह रायावनो थायोमोन आरो बे 
हाग्राजों जोबोर मोजां सोमोन्दो दङमोन। बेखायनो माखासे मैहुरारिफोरा बिखौ हाग्रायाव 
लांफायोमोन। 

हाग्रा गेजेरनि लामाजों थांबाय थानायावनो ससे गोजानाव सहैब्ला आबौआ फाख़ि 
बिफां सिंडाव थाखोमानाने थानाय जिदाइन इन्सि गोलाव मासे मोसा फिसाखौ मोनदोंमोन, 
जानो हागौ बिनि बिमाया बेखौ नागार लांदोंमोन। मैहुर खालाम खांनायनि उनाव आबौआ 
बिखौ लानानै फैदोमोन। आबौआ बिनि मुंखौ टिम'थि दोनदोंमोन। 

ननि जिरायग्रा खथायाव थाबाय थानो टिम थिआ जोबोर मोजां मोनोमोन। बेयाव 
बियो मालाबा मालाबा सफा सियारआव दलरै उन्दुनानै थायोमोन आरो जेब्ला बिखौ बे 
जायगानिफ्राय होखारनो नागिरो अब्ला बियो नेरखाङोमोन। जायनो बिजों गेलेफायोमोन 
अब्ला टिम'थिआ बिनि उनाव थाखोमानो मोजां मोनोमोन। बेखायनो आं जेब्ला आबौमोननि 
नआव थाडो अग्ला गेलेनानै बिजों जोबोर मोजां मोनजायोमोन। लाजिस्लु लाजिस्लु, गंस्रो 
गंस्रो, लासे लासैयै बियो आंनि खाथिआव मानबायबोनो हमो आरो बियो हरखाबैनो आंनि 
आर्थिखौ दांहरोमोन। बिनि उनाव खुसिजोंनो उन्दोनाने आंनि आथिखौ अरलुन-अरलान 
खालामफ्लानानै गेलेनो हमो। 

समजों लोगोसे बियो देरबोनो हमदोंमोन आरो सिखारि सैमाबादि जाबोदोंमोन, 
जेब्ला आं सानसेखालि देह रायाव बेरायनो बिखौ लोगोआव लांफादोंमोन अब्ला मानसिफोरा 
लामायाव नुनाय लोगो लोगो गोजानजों एरायखादोंमोन। मोनायाव जेब्ला उन्दुयौ बियो जोनि 
ओंखाम संग्रा महमुदनि खथायाव उन्दुनानै थानायमोन। आबौआ बुंदोमोन, “मालाबा जों 
महमृदनि बिसनायाव (एमाव) टिम'थिखौल' नुनो मोनगोन।” 

जेब्ला टिम थिआ द'दाननि बैसौ जायो अब्ला बियो बांसिन बायगर जानो हमबायमोन। 
गोबां समावनो बिखौ लहानि जिनजिरिजांसो खाबथानानै दोननांगो जायोमोन। नख'रनि 


गासिबो सुबुङा बिनि सायाव फोथायनाय गैया जालांदोंमोन आरो जेब्ला बियो महमुदनि 
साखाथि-फाखाथि गिथाव-बाथाव आखलजों गिर्दिबाय थानो हमो अब्ला आबौआ 
टिम'थिखौ सिरियाखाना (जुनारसालि) याव दोनहैनो थि खालामनायसै । 

जानोहागौ नैजौ किःमिः गोजानाव थानाय बयनिखुइबो खाथिसिन सिरियाखाना 
(जुनारसालि) लखनऊआवमोन। आबौआ गावनि आरो टिम'थिनि थाखाय सेथि 
थाखो दाबायाव रेलनि टिकिट बुकि खालामनानै थांनायसै। लखनऊ सिरियाखानानि 
बेंगिरिफोरा मोसाखौ मोत्नानै जोबोर मोजां मोन्दोमोन । 

द'दानसिमहालागै टिम थिखौ नायहैनो थाखाय आबौआ समखौनो मोनाखैमोन । 
द'दाननि उनाव आबौ आरो आबैआ आलासि जाहैदोंमोन। आबैआ सिरियाखानायाव 
(जुनारसालिआव) थांनानै थोंजोंये टिम थिनि फानजारियाव स हैदोंमोन। अब्ला फानजारियाव 
मासे गुफुं आरो समायना आगरगोनां मोसाया गोलांनानै दङमोन। आबौआ “हेल्ल' 
टिम'थि” होन्नानै गाबज़ि हैदोंमोन। 

बिनि उनाव रिलिआव गाखोनानै बियो फानजारिनि सेराव गावनि आखाइखौ 
सोहरनायसै। टिम'थिआ सिगां बोनायसै आरो आबौनो गावनि खर 'खौ बिलिर होनायसै। 


आबौआ टिम 'थिखौ जोबोर अन्नायजों बिलिरबाय थानायसै आरो बिनि खोमायाव 
एवथुबाय थादोंमोन। जेब्ला टिम'थिआ नेरखांदोंमोन अब्ला आबौआ बिनि खुगायाव 
हमनानै बिलिरोमोन। थिक बेबादिनो टिम'थिआ आबौजों थाफानो हमदोंमोन आरो 
गोजोनहोनो नाजादोंमोन। 

टिम'थिआ आबौनि आखाइखौ सोलाबाय थादोंमोन, नाथाय जेब्ला साखाथिनि 
लखाया बिखौ नेरहरदोंमोन अब्ला बियो गिनानै फावसाय लांनायसै। नाथाय जेब्ला 
आबौआ बै लखाखौ माबा बुंनानै सिगिहरफिनो अब्ला टिम'थिआ फैफिन्नानै आबौनि 
आखाइखौ सोलाफिननो हमनायसै। 

खनले खनले लखाआ फानजारिसिनिफ्रायनो टिम'थिनि सायाव गाग्लोबनो नागिरो 
आरो टिम'थिआबो खेबफ्रामावबो लासैयै दाबसे खनायाव थाहैयोमोन। गोबां मानसियानो 
बिसोरनि बे गोमोथाव अनलायनायखौ नायनो थाखाय ज' जाफेदोंमोन। अब्लानो सासे 
गार्डआ फैनानै आबौखौ बुंनायसै-बियो मा खालामनाय जादोंफालाय ? आबौआ बुंनायसै 
दि “आं टिम'थिजों रायज्लायगासिनो दङ, मा नोंथाङा बेहाय गैयामोन नामा जेब्ला आं 
टिम'थिखौ द'दाननि सिगां दोनफैदोंमोन ?” 


सिरियाखानानि गार्दआ गोमोनानै बुंदोमोन, गोबां समसिम आं बेहाय गैयामोन। 
नोंथाङा रायज्लायबाय था होन्नानै बिथाङा बुंबावनायसै। आं गावनो बे मोसाखौ मालाबाबो 
दांफेरनो हायाखै। बिखौ आं जेब्लाबो रागा रागाल' नुदोंमोन। 

बा मिनिटहालागै आबौआ टिम 'थिखौ बिलिरबाय थादोंमोन अब्लानो आबौआ 
गुबुन सासे गिहाबनानै थानाय गार्दखौ नायसनदोमोन। आबौआ बिखौ सिनायनो हानायसै। 
बिनो बै गार्दमोन जायसमाव टिम'थिखौ दोनफेदोंमोन। आबौआ सोंनायसै मा नों आंखौ 
सिनायनो हादोंना ? नोंथाडग मानो टिम'थिखौ बे गाञ्रि बायगर लखानि जानगार गुबुन 
फानजारियाव दोनहैया फालाय ? 

“नाथाय मानगोनां”, गार्दआ गिनायजों बुंबाय बियो नोंथांनि मोसा नङा। आं 
मिथिखागोदि बे मोसाआ आंनि नङा नाथाय नडाब्लाबो आंनि बोसोनखौथ' नोंथाङा 
लानो हायो ? 

गार्दआ अब्ला बुंबाय, आंहा नोंथांनि मोसाखौ जोबोर मोजाङे गोसोआव दङ। 
अखाफोर दाननैनि सिगां नोंथांनि मोसाया थैदोंमोन। 

आबौआ सोमोनांनानै बुंबाय, थैबाय ? 

नंगौ सार, बियो निम'निया जानानै थैदों। नै बे मोसाया थांनाय दानावसो 
जाहारनिफ्राय हमनानै लाबोनाय आरो बियो जोबोर गिथाव-बाथावथार । 

मोसाया आब्लासिमहालागैबो आबौनि आखाइखौ जोबोर अन्नायजों सोलागासिनो 
दङमोन। आबौआ थाबैनो गावनि आखाइखौ फानजारि सिंनिफ्राय बोख'नायसै। बिनि 
उनाव मोसानि खाथियाव गावनि खुगाखौ लांनाने बुंनायसै, “गुड नाइट टिम थि” गार्दआ 
सोमोनानै नायफ्रांबाय थानायसै आरो आबौआ सिरियाखानानिफ्राय गोखैयै औंखारलांनायसै। 

मुकेशआ जुनादसालि लुदों 


दिल्लीआव बेरायहैनाय समाव मुकेशआ गावनि बिमा बिफाजों लोगोसे जुनादसालियाव 
थांदोंमोन। बियो गोबां गाबनि दाउ, जिबौ, मोखा, चिमपानजी आरो मैखोमै सिंह, मोसा, 
लखा बायदि रोखोमनि जुनारफोरखौ नुनानै रंजाखांदोमोन। बियो फिसा नोगोर देहरायाव 
थायोमोन जेराव गंसेबो जुनादसालि गैयामोन। नआव सौहेनाय लोगो लोगोनो बियो गंसे 
जुनादसालि लुनो थाखाय थि खामनायसै। 

अखानायै फुङाव फुंनि जामुं जानाय समाव बियो बुंनायसै दि, “आं गंसे 
जुनादसालि लुनो सानदों।” 

नाथाय बिनि बिनानाव दलिआ बुंनायसै, “नोंहाथ' दाउ एबा जुनारफ्रानो गैजारोङा ।” 

मुकेशआ बुंबाय, “आं माखासेखौ लाबोगोन। जुनादसालिनि ओंथियाथ' जाबाय 
जुनारफोरखौ ज' खालामनाय।” 

बियो खामसालिनि गुफुर इनजुरखौ मोजाङै नायफ्लांबाय थादोंमोन जेराव मासे 
माइनावआ थामफैखौ होसोबाय थादोंमोन। फुंनि जामुं जाखांनायनि उनाव मुकेशआ बै 
माइनावखौ हमनो नाजानायसै। नाथाय माइनावआ जेरै नुदों बेबादि नङामोन। बियो 
बिनिखुइ बांसिन सोलो गोनांमोन आरो बियो जेल्बाबो गोजान गोजान सिगांलांबाय 
थादोमोन। 

नसुंसेरनि तेजुआ फैनानै बुंफैनायसै दि, “माइनावखौ बेबादि हमनो हाया।” 

मुकेशआ बुंबाय, “नों हमनानै हो।” 

तेजुआ बारिनिफ्राय गन गंसे लानानै फैनायसै आरो बिखौ गनजों एख्लायनानै 
मोनसे जुथानि खौथायाव सोनायसै। मुकेशआ बुंबाय, नों आंनि जुनादसालिनि गाहाइ 
नेग्रा जागोन। बिनि दसे उनावनो मुकेशआ उनर्थिजायनि बारियाव थांनानै तारजों जे 
हेबनानै मोनसे जेवरा गोनां ख' दुमनो लानायसै। बे तारनि बान्दोलखौ बियो दाउ 
गन्द्रायाव मोनदोमोन। तेजुआ सोंनायसै दि, जॉनि जुनादसालियाव आरो मा मा जुनार 
थाबावगोन ? “जोनो माइनावनि अनगायैबो गोबां जुनार नांबावगोन।” 


मुकेशआ बुंबाय, “नोंसिनि आबौनि बाथ' दाउ ।” 

तेजुआ बुंबाय, “बाथ्रायाथ' गाहामानो। “नाथाय आं फोथायादि आबौआ गावनि 
बाथ'खौ जोंनो हरथ'गोन। नांथ' मिथखागौदि बे बाथ'आ धोरोमसुला आरो गोबां 
रोखोमनि आरज मेथाइ खोनासंहोयो ।” 

मुकेशआ बुंनायसै “अब्लाथ” साबसिनसो जाबावबाय, मानसिफोरा गोबां नायफैगोन 
आरो रांबो खामायनो हागोन। तेजुआ अब्ला बुंनायसै, नों थिकखौनो बुंदों, जों जायखिजाया 
राहायैब्लाबो बाथ 'खौ लाबोनांगोन । मुकेशआ बुंनायसै, आरो आंनि सैमायालाय ? बिबोथ' 
जोबोर गिलु-बालुथार ।” 


“नाथाय आंनि सैमाया हाग्रानिसो ।” 

“बिनि गाबा गोसोम आरो मेगना गोमो गोमोमोन। बेबादि सैमा जेरावबो 
गैया।” 

ओरैनोथ' मुकेशनि सैमाआ गोबां समाव खामसालियावसो उन्दोबाय थायोमोन। 
बेखौ खोनानानै बियो खर खौ थिखांनायसै आरो गोमो मेगनजों जागोन होननानै थिफाय 
हरनायसै। तेजुआ बुंनायसै, 'बिहाथ' जन्डिस गोनांसो ।” 

मुकेशआ अग्ला बुंबाय, “नङा बिहा जन्डिस जायाखै, बिनि मेगना उन्दैनिफ्रायनो 
गोमोखा ।” 

जोबोर मोजां, तेजुआ बुंनायसै। बिदिब्लाथ' जोंहा दा मासे माइनाव, मासे 
बाथ' आरो मासे मेगन गोमो सैमा मोनबाय। मुकेशआ सोंनासै, नोंसिनि आब'नाव 
मासे गुफुर सेसा दङ मा बेखौ जोंनो हरगोन नामा? तेजुआ इसे गोनो गोथो जानानै 
बुंनायसै, भाराफोरसो हरबायबायगोन नामा । मुकेशआ बुंबाय, नायनायनोसै, बिदिब्ला 
आरोबाव सितारामनि गाद'खौबो जों मोननो हागौ। सीताराम धबीनि फिसाआ नख'र 
नख'रनिफ्राय गाद'जों जि लांलाय लाबोलाय खालामोमोन। 

तेजुआ सोंनायसै, मा गमामायैनो नोंनो गाद'खौ नांमारगौ नामा? 

मानो नाङा ? बियो हाग्रानि मासे गाद'मोन तेजुआ बुंबाय, आं हाग्रानि गाद 'खौसो 
खोनादोंमोन नाथाय-बिनि सोमोनदै मिथियामोन। ओं, हाग्रानि गाद', ननि गाद'आरो 
गराय फिसा जातआ मोनसे फोलेरनिनो जुनार । तेजुआ बुंबाय, मानो नङा जानो? नों 
बेवहाय गोसोम गोलाव दागो फोनदेरोब्लानोथ' बियो जेब्रा जाबाय। 

मुकेशआ बुंनायसै, बियो गाहाम हाबा जानाय नङा। जोंथ' गुबै जुनादसालिखौसो 
बानायनो सानदों। शनिबार खालि सानसुआव खानथाल बिफाङ़ाव गंसे गिदिर चाइनबर्ड 
आलाइनानै दोननाय जानायसै। उन्दै उन्दैफोरखौ बेसेन नाङै आरो गिदिर फोरखौ 
50 फैसानि टिकिट लानानै हाबनो थाखाय गनायथि होनाय जागोन। कको आरो 
ड'लिआ टिकिट फानगासिनो दङमोन। जुनादसालि नायनो लुबैनाय मानसिफोर आरो 
बिमा बिफाफोरनो टिकिटखौ फाननो थाखाय नआवनो दोन्नाय जादोमोन। मुकेश आरो 
बिनि लोगोफोरा आलादा आलादा गन्द्रा आरो माफ्रामबो जुनारखौ मोजाङै सिनायनो 
हानायनि थाखाय मुं बिलाइ दोन्नाय जादों। 

सिगांथारनि गोसो बोनो हानाय थावनिया जाबाय गंसे खोबनानै दोन्नाय जोबोर गिदिर 
फानजारि जेरावनोखि ननि माइनावफोरखौ बासिनानै आलादायै दोन्नाय जादोंमोन। बिसोर इसे 
लोरबांमोन जेरावनोखि बिसोरनो नांगो रोखोमनि थोजासे एमफौ एनला जाहोदोंमोन। 

नैथि गन्द्रायाव गुफुर सेसाखौ दोन्नाय जादोंमोन। उननि गन्द्रायाव मुकेशनि 
सैमामोन। मुकेशनि सैमा दोन्नाय गन्द्रायाव लिरनानै दोन्नाय जादोंमोन मेगन गोमो सैमा ।' 
बिनि गोमो मेगना क'कीनि गिख' सेसानि गलापी मेगनखौ मुहिहोनो नाजादोंमोन। सैमाया 
गावनि सिगांनि आथिजों हाखौ खुरै खरै सेसानि गन्द्रायाव हाबहैनो नाजादोंमोन। 

सितारामनि गाद' फिसाखौ थाइजौ बिफाङाव दुरुंजों खानानै दोनदोंमोन। बिफाङाव 
गंसे फिसा गाजोल दोनानै थकथा आलाइनानै दोन्नाय जादोमोन आरो बेवहाय लिरदोंमोन 
“लैथो सेरनि बालाबारियाव थानाय हाग्रानि गाद' फोलेर बादिब्लाथ' बिहा हाग्रानि 
गाद'जों सोमोन्दो थानांगौ नाथाय गोबाङानो बिखौ जि सुग्रा ध'बानि गाद” होन्नानैसो 
मिथिगौमोन। बियो खनले खनले खेवनानै खारलांनो नाजादोंमोन। ओरैबादि नुनायमोनदि 
बिहा जानायनि जेन सम जाबाय। 

बैहाय मासे हांसोबो दङमोन। जानोहागौ बियो रावनिबो नङामोन। बेहाय मासे 
फिसा मोसौ गाइबो दङमोन जाय गावनो बबेनिफ्रायबा लामा आन्दायनानै सौफैदोंमोन। 
नाथाय बयनिखुइबो मुहिनांथावआ बाथ'मोन। बियो गले गले गुबुन गुबुन रोखोमनि 
मोनथाम आरज गाबनो रोंगौमोन। थाबैनो बिनि खाथिआव गोबां बिमा-बिफाफोरा ज' 
जानो हमनायसै आरो बिखौ बाखोनायनायसै, बेबादि बाथ'खौ गावसिनावनो थाजानो 
लुबैदोंमोन। दुखु नांथाव बाथ्रा दि तेजु आरु क'किनि बिबैआ मन्दिरआव थांनो थाखाय 
बे सानखौनो सायख'दोंमोन। बेखायनो बिसोर बाथ'खौ लानानै दावराव-दावसि जानायखौ 
मिथियामोन। 

जेब्ला मुकेश आरो तेजुआ बेरायनो फैनाय मानसिफोरजों लोगोसे जुनादसालियाव 
हाग्रानि सैमा आरो हाग्रानि गाद'नि सोमोन्दै खिनथाबाय थादोंमोन अब्ला क'कि आरो 
ड'लिआ टिकिट फान्नानै गोबां रां खामायबायमोन। जानो हागौ बिसोर जि रांसो बुथुमनो 
हाबायमोन आरो फानबावनो हागोन होननानै मिजि खालामबावदांमोन। बे समावनो 
जुनादसालियाव जेंना नुजानायसै। 

गोमो मेगननि सैमाया गावनि गन्द्रानि हाखौ खुरनानै सेसानि गन्द्रायाव हाबहैनो 
नाजादोंमोन। 

सेसाया गिनानै सोरगिदिं खारदिंबाय थादोंमोन। बे समावनो गाद'आबो दुरुंखौ 
बोस'नो हानायसै। दुरंखौ बोस'नानै नायग्राफोरनि गेजेरजों गोखरैयै नथि खारलांनायसै। 

क'किआ होसिखावनाने सेसाखौ रेखा खालामनो खारलांनायसै आरो गोखैनो 
बिखौ खैफोद गैयाजासे गावनि बिखायाव बोजबनानै लानायसै। गोसो बायनाय सैमाया 
दा हांसोखौ हमनो नाजानायसै। हांसोआ जोबथे जानाय फानजारियाव गोजौथि बिरखौनायसै, 

नाथाय सैमाया गासिबो मायनावफोरखौ लेथेर-फेथेर खालामनानै बिनि सायाव गाग्लोबनो 

हमनायसै। बेफोर गासिबो जेना-जेगोनानि गेजेराव रावबो बिनि सायाव नोजोर होनो रोङाखिसै 

दि बाथ नि फानजारिआ गेवनानै दङ । रंजानानै बाथ'आ गां बुब्राब बुब्राब बाहेरायाव ओंखार 
बोनायसै आरो बिरलांनायसै। 

ड'लिआ होसिखावबाय, बाथ'आ बिरलांबाय, बाथ'आ बिरलांबाय आरो थुबुर 

2860, जानाय नायग्राफोर आरो गथ'फोरा गासिबो सिरि थाहाबनायसै। सैमायाबो सोंनायखौ 


दोनथ'बाय, आबैनि आरज खननो गोरों बाथ'आबो बिरलांबाय। दा बिसोर आबैजों माबोरै 
मोगा-मोगि जागोन। होंगो दोंगोआ गोख़ैनो जोबनायसै। रावबो लुबैयाखैमोन दि जाथाइनि 
दायनि गिरिआ बिसोरनो जायखौ तेजु आरो ककीआ नआव फैनायनि उनाव मिथिफैगोन। 

तेजुआ सोंबाय, दा जो मा खालामनाया मोजां? 

मुकेशआ ओरैबादि गिहाबदोंमोन दि बियो जेबोखौनो बुंनो हायाखैमोन। क'कीआ 
मोनसे सोलो खालामनायसै, आं सानो दि जों गुबुन बाथ' मोनफिनगोन, माबोरै ? 

“बेहाय दा जों जि रां खामायनायजों नों गोदान मासे बाथ खौ बायनो 
हागोन।” 

बेबादिनो बिसोर फानजारिखौ लानानै गोखेये हाथायथि 
आंखारलांबाय । बैहाय बिसोर लोगो लोगोनो सासे दाउ फानग्राखौ 
लोगो मोननायसै आरो बिबैनि बादि मासे बाथ खो बायनानै 

लाबोनायसै । बै मानसिया बिसोरनो फोथायनाय होदोंमोन दि बे बाथ'आ राव रायज्लायगोन 
खि रायज्लायगोन। 

लामाआव मुकेशआ बे बाथ्राखौ गनायनानै लादोंमोन। बियो नोंसिनि बिबैनि 
बाथ'बादि नुयो नाथाय बेखि आर 'ज गाबनो हागोन ? 

क'कोआ बुंबाय, हानाय नङा। 

नाथाय जों बिखौ फोरोंनो हागोन। 

तेजु आरो क'कीनि बिबैआ मेगन नोजोरआ बांद्राय नुयामोन बेखायनो बियो 
सोलायनानै दोननाय बाथ'खौ नोजोर होनो हायाखैमोन। नाथाय बियो गोबां अजद 
खालामदोंमोन दि, बाथ'आ दानिया आर'ज खननायखौ नागारबाय। आरो दा बियो 
सुखुयै गारांजों दावराव खालामबाय थायो आरो एखनब्ला एखनब्ला रायोबो। 

तेजुआ थाबैनो बे दुखु नांथाव हालोदखौ सोद्रायनो नाजानायसै। सानफ्रामबो 
फुंडाव बाथ'नि खाथिआव थांनानै गले गले आर 'खौ खनहैबाय थानायसै। माखासे 
साननि उनाव बाथ'आ मोनसे आर 'जखौ सोलोंनो हानायसै। बिबैआ खुसि जाफिननायसै। 
बिनोल' दि बिनि बाथ'आ आर'ज मेथाइ रोजाबफिननो रोंबाय, आरोबाव तेजुआबो दा 


आर'ज गाबनो सोलोंबाय। 

